Britannian Grand Prix 2022

Britannian Grand Prix 2022 (virallisesti Formula 1 Lenovo British Grand Prix 2022) oli Formula 1 -kauden  kymmenes osakilpailu, joka ajettiin 3. heinäkuuta Silverstonen moottoriradalla Englannissa Yhdistyneessä kuningaskunnassa.

 Viikonlopun aikataulu ja sää 
PäiväAikatauluSessioSääIlmaRataKosteusPaik.1. heinäkuuta13:00–14:0015:00–16:001. vapaat harjoitukset16:00–17:0018:00–19:002. vapaat harjoitukset2. heinäkuuta12:00–13:0014:00–15:003. vapaat harjoitukset15:00–16:0017:00–18:00Aika-ajot3. heinäkuuta15:00–17:0017:00–19:00Kilpailu

 Vapaat harjoitukset 
Ensimmäisten vapaiden harjoitusten aikana sääolosuhteet olivat erittäin sateiset, minkä vuoksi puolet kuljettajista jätti aikakierroksensa ajamatta. Radalla heilutettiin punaisia lippuja, kun Aston Martinin Lance Stroll pyörähti sateella ja hänen autonsa jäi kiinni Copse-mutkan soralle. Ensimmäisten vapaiden harjoitusten nopein oli Alfa Romeon Valtteri Bottas ennen Mercedeksen Lewis Hamiltonia ja Ferrarin Carlos Sainzia.

Toisissa vapaissa harjoituksissa kuljettajat pääsivät ajamaan kuivalla radalla. Monet tallit olivat tuoneet kilpailuviikonloppua varten erilaisia päivityksiä autoihinsa. Red Bull ei ajattanut kuskejaan ensimmäisissä vapaissa harjoituksissa sateen vuoksi, mikä vaikutti Max Verstappenin ja Sergio Pérezin ajamiseen harjoitusten aikana. Pérezin autossa oli lisäksi aerodynaaminen vika, mikä vaikutti auton nopeuteen. Teknisiä vikoja esiintyi myös Aston Martinin Sebastian Vettelin auton pohjassa ja Ferrarin Charles Leclercin moottorissa. Sainz oli toisten vapaiden harjoitusten nopein, Hamilton toinen ja McLarenin Lando Norris kolmas.

Kolmansissa vapaissa harjoituksissa Mercedeksen vauhti oli parempaa, kun Hamilton oli viides ja tallikaveri George Russell neljäs. Sainzilla oli puolestaan vaikeuksia autonsa aiheuttaman pomppimisen vuoksi. Kolmansien vapaiden harjoitusten nopein oli Verstappen, Pérez toinen ja Leclerc kolmas.

 Aika-ajot 
Aika-ajojen ensimmäisessä osiossa radalla oli aluksi sadetta, mikä aiheutti ruuhkaa radalle. Rata kuitenkin kuivui ajan kuluessa, jolloin Verstappen ja Leclerc ajoivat nopeinta vauhtiaan. Williamsin Nicholas Latifi ajoi jatkoon, mutta hänen tallikaverinsa Alexander Albon puolestaan karsiutui, koska Albon valitsi jäähdyttelykierrosten ajamisen kierrostensa välissä. Vettel karsiutui, koska hänen mielestään autossa ei ollut riittävästi nopeutta.

Toisessa osiossa talleilla oli vaikeuksia säätutkansa luotettavuuden kanssa, kun sade yltyi jälleen. Keltaisten lippujen vuoksi aikaparannuksia ei nähty karsiutumislistalla olleiden kuljettajien osalta, mutta Latifi ja Alfa Romeon Zhou Guanyu pääsivät jatkoon, joista Latifi ajoi ensimmäistä kertaa F1-urallaan jatkoon kolmanteen osioon.

Kolmannessa osiossa tallit ajoivat nopeimpia kierroksiaan välikelin renkailla, koska sadeolosuhteet muuttuivat. Osiossa nähtiin monta pyörähdystä ja ajovirhettä, muun muassa Latifin pyörähdys ensimmäisessä mutkassa, Verstappenin Stowe-mutkassa ja Leclercin mutkassa 14. Yllättäen Sainz ajoitti kierroksensa oikein ja ajoi nopeimman kierrosaikansa osion loppuvaiheessa, kun Verstappen puolestaan joutui Leclercin pyörähdyksen aiheuttamien keltaisten lippujen vuoksi luovuttamaan yrityksensä ajaa nopein kierrosaikansa. Sainz ajoi paalupaikalle ennen Verstappenia ja Leclerciä. Norris oli kuudes, kun hän taisteli Mercedeksen kuljettajia vastaan. Alpinen Fernando Alonso oli seitsemäs, vaikka hän menetti autostansa tehoja akun pitkäkestoisen latausajan vuoksi.

 Kilpailu 
Olosuhteet ennen kilpailua olivat pilviset ja voimakkaan tuuliset. Kilpailun lähdössä Verstappen nousi kilpailun johtoon ja Hamilton ohitti Leclercin nousten kolmanneksi. Ensimmäisen kierroksen aikana nähtiin kauden 2022 vakavin kolari. Sijalta 9 lähtenyt Zhou sai osuman huonon lähdön saaneesta Russellista, joka ensin osui Pierre Gaslyn kanssa. Russellin osuma Zhouhun pyöräytti tämän auton katolleen ja auto jatkoi liukumista ylösalaisin hiekalla, ja lopulta lensi pyörähtäen yli rengasvallin. Auto pysähtyi lopulta rengasvallin ja katsomon väliseen verkkoaitaan, ja jäi pahasti vaurioituneena aidan ja rengasvallin väliin kyljelleen. Samoihin aikoihin Vettel, Alpinen Esteban Ocon ja AlphaTaurin Yuki Tsunoda kolaroivat Albonin kanssa, mikä päätti Albonin kilpailun. Kilpailu keskeytettiin. Onnettomuudessa osallisena ollut Russell jätti autonsa ja juoksi onnettomuuspaikalle varmistamaan, että Zhou oli kunnossa. Zhou jäi autoon jumiin, mutta hänet saatiin autosta pois noin puoli tuntia kolarin jälkeen. Hänet vietiin lääkintäkeskukseen, josta hänet vapautettiin tarkastuksen jälkeen. Myös Albonin todettiin olevan kunnossa. Kaikille oli selvää, että Halo-turvakaari pelasti Zhoun vakavilta vammoilta. Kyseessä oli toinen kerta samana viikonloppuna, jossa Halo-turvakaari esti vakavat vammat, sillä aiemmin Formula 2 -kilpailussa Roy Nissanyn kolari Dennis Haugerin kanssa olisi päättynyt vakavasti, ellei Halo-turvakaari olisi suojannut Haugeria.

Uusintalähdössä Sainz ohitti Verstappenin, Leclerc puolestaan Pérezin ja Norris Hamiltonin. Leclercin yritys ohittaa Verstappen epäonnistui, kun Verstappen ajatti Leclercin radan ulkopuolelle eikä tilanteesta annettu tuomariston toimesta rangaistusta. Verstappenin taistelu Sainzia vastaan kääntyi hetkeksi Verstappenin eduksi, kun Sainz ajoi ulos radalta ja putosi toiseksi, mutta Verstappen sai myöhemmin kilpailun aikana auton ajettavuutta häiritseviä vaurioita hiilikuidun palasista. Palaset olivat jäänteitä Tsunodan ja Gaslyn välisestä kaksintaistelusta, kun Tsunoda menetti autonsa hallinnan ja osui Gaslyyn. Gasly keskeytti myöhemmin kilpailunsa kolarivaurioihin. Taistelu kilpailun kärkipaikasta muuttui Sainzin, Leclercin ja Hamiltonin väliseksi taisteluksi, kunnes Hamiltonin renkaat kuluivat pitkitetyn varikkokäynnin vaikutuksesta loppuun.

Kilpailun turva-autotilanne koettiin kierrosten 37 ja 38 aikana, kun Ocon ensin keskeytti kilpailunsa tekniseen vikaan ja turva-auto otettiin radalle siivoustöiden ajaksi. Turva-autotilanteen myötä Leclercin ja Hamiltonin mahdollisuudet ajaa kilpailun voitosta heikentyivät, kun Sainz ohitti Leclercin ja Pérez Hamiltonin. Verstappenin kilpailu muuttui lopussa puolustustaisteluksi Haasin Mick Schumacheria vastaan, mutta hän onnistui pitämään tämän takanaan ruutulipulle asti. Schumacherin sijoittuminen kahdeksanneksi oli samalla hänen ensimmäinen pistesijoituksensa F1-sarjassa. Myös tallikaveri Kevin Magnussen ajoi pisteille sijoittumalla kymmenenneksi.

Sainz ajoi F1-uransa ensimmäisen paalupaikan ja voiton. Pérez oli toinen ja Hamilton kolmas. Kisa oli monien mielestä kauden 2022 paras osakilpailu, mm. hienojen ohituksien ja hyvän kisaamisen takia. Kilpailun aikana nähtiin myös Just Stop Oil -nimisen ympäristöaktivistiryhmän tunkeutuminen radalle, mihin poliisi joutui puuttumaan pidättämällä seitsemän mielenosoittajaa.

 Tulokset 
 Aika-ajot 
SijaNumeroKuljettajaValmistajaOsiotLähtöruutuQ1Q2Q3155 Carlos SainzFerrari1.40,1901.41,6021.40,983121 Max VerstappenRed Bull Racing-RBPT1.39,1291.40,6551.41,0552316 Charles LeclercFerrari1.39,8461.41,2471.41,2983411 Sergio PérezRed Bull Racing-RBPT1.40,5211.42,5131.41,6164544 Lewis HamiltonMercedes1.40,4281.41,0621.41,995564 Lando NorrisMcLaren-Mercedes1.41,5151.41,8211.42,0846714 Fernando AlonsoAlpine-Renault1.41,5981.42,2091.42,1167863 George RussellMercedes1.40,0281.41,7251.42,1618924 Zhou GuanyuAlfa Romeo-Ferrari1.40,7911.42,6401.42,7199106 Nicholas LatifiWilliams-Mercedes1.41,9981.43,2732.03,095101110 Pierre GaslyAlphaTauri-RBPT1.41,6801.43,702111277 Valtteri BottasAlfa Romeo-Ferrari1.41,3961.44,232121322 Yuki TsunodaAlphaTauri-RBPT1.41,8931.44,31113143 Daniel RicciardoMcLaren-Mercedes1.41,9331.44,355141531 Esteban OconAlpine-Renault1.41,7301.45,190151623 Alexander AlbonWilliams-Mercedes1.42,078161720 Kevin MagnussenHaas-Ferrari1.42,15917185 Sebastian VettelAston Martin Aramco-Mercedes1.42,666181947 Mick SchumacherHaas-Ferrari1.42,708192018 Lance StrollAston Martin Aramco-Mercedes1.43,43020107 % aika: 1.46,068Lähteet:

 Kilpailu 
SijaNroKuljettajaValmistajaKierroksetAika/KeskeytysLähtöruutuPisteet1.55 Carlos SainzFerrari522:17.50,311125 2.11 Sergio PérezRed Bull Racing-RBPT52 +3,7794183.44 Lewis HamiltonMercedes52 +6,225515+14.16 Charles LeclercFerrari52 +8,5463125.14 Fernando AlonsoAlpine-Renault52 +9,5717106.4 Lando NorrisMcLaren-Mercedes52 +11,943687.1 Max VerstappenRed Bull Racing-RBPT52 +18,777268.47 Mick SchumacherHaas-Ferrari52 +18,99519 49.5 Sebastian VettelAston Martin Aramco-Mercedes52 +22,35618210.20 Kevin MagnussenHaas-Ferrari52 +24,59017 111.18 Lance StrollAston Martin Aramco-Mercedes52 +26,1472012.6 Nicholas LatifiWilliams-Mercedes52 +32,5111013.3 Daniel RicciardoMcLaren-Mercedes52 +32,81714 14.22 Yuki TsunodaAlphaTauri-RBPT52 +40,91013Kesk.31 Esteban OconAlpine-Renault37Polttoainepumppu15Kesk.10 Pierre GaslyAlphaTauri-RBPT26Kolarivauriot (Tsunoda)11Kesk.77 Valtteri BottasAlfa Romeo-Ferrari21Vaihdelaatikko12Kesk.63 George RussellMercedes0Kolari (Gasly, Zhou)8Kesk.24 Zhou GuanyuAlfa Romeo-Ferrari0Kolari (Russell)9Kesk..23 Alexander AlbonWilliams-Mercedes0Joukkokolari16Nopein kierros:  Lewis Hamilton (Mercedes) 1.30,510 (kierroksella 52).Lähteet:

 Muuta 
 Formula 1 -sarjan sääntöjä ja teknisiä asetuksia valvova World Motor Sport Council -järjestö julkisti ennen kilpailuviikonlopun alkua uusia sääntömuutoksia liittyen polttoaineen lämpötilaan, siipien taipumiseen ja pienten autonosien korjaamiseen valvotuissa olosuhteissa.
 Sebastian Vettel ajoi vuoden 1992 maailmanmestari Nigel Mansellin Williams FW14B -autoa testatakseen sen ajettavuutta hiilineutraalilla polttoaineella.
 FIA otti kilpailuviikonlopun aikana uudelleen käyttöön poljinkameran, joka asennettiin testattavaksi Lando Norrisin autoon ensimmäisiä vapaita harjoituksia varten.
 Kilpailuviikonlopun alussa entinen F1-kuljettaja ja -maailmanmestari Nelson Piquet aiheutti kohua rasistisilla kommenteillaan Lewis Hamiltonista, minkä seurauksena hänet poistettiin Brittiläisten kilpa-autoilijoiden kerhon () kunniagalleriasta.
 Mick Schumacherin ensimmäiset MM-pisteet.

 Lähteet 

Luokka:Britannian Grand Prix
Luokka:Osakilpailut Formula 1 -kaudella 2022